ขอสอบถามหน่อยครับ รอบเดือนแฟนผมจะมาประมา 4-9 ของทุกเดือน และวันที่ 14 ตุลาคม ผมมีอะไรกับแฟนและถุงยางขาดและไห้แฟนกินยาคุมฉุกเฉินไป และอีก 2-3 วันมีเลือดคล้าย ปจด.ออกมาเยอะพอสมควรครับ กิน3ครั้งในรอบ 1เดือนครึ่งนะครับ และตอนนี้ถึงรอบเดือนที่ต้องมาจะมาประมาน วันที่ 4-9 พฤศจิกายา ตอนนี้ 16แล้วยังไม่มาเลยครับ แบบนี้มีโอกาศท้องไหมครับ หรือเกิดจากสาเหตุอื่นที่ ปจด. ไม่มา
สวัสดีค่ะ เลือดที่ออกหลังจากทานยาคุมฉุกเฉินไป 2-3 วัน ก็อาจเป็นเลือดที่เกิดจากผลของยาคุมฉุกเฉินได้ค่ะส่วนการที่ประจำเดือนยังไม่มา อาจเกิดจาก- การตั้งครรภ์- ผลของยาคุมฉุกเฉินที่ทำให้ประจำเดือนมาช้าได้- การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำควรลองตรวจหาการตั้งครรภ์ดูก่อน หากตรวจ ไม่พบ ก็ให้รอประจำเดือนต่อไปก่อน ประจำเดือนก็น่าจะมาในที่สุดค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ